LIETUVOS ARCHYVŲ DEPARTAMENTO

PRIE LIETUVOS RESPUBLIKOS VYRIAUSYBĖS GENERALINIO DIREKTORIAUS

ĮSAKYMAS

DĖL LIETUVOS ARCHYVŲ DEPARTAMENTO PRIE LIETUVOS RESPUBLIKOS VYRIAUSYBĖS GENERALINIO DIREKTORIAUS 2008 M. SPALIO 9 D. ĮSAKYMO Nr. V-119 „DĖL ELEKTRONINIU PARAŠU PASIRAŠYTO ELEKTRONINIO DOKUMENTO SPECIFIKACIJOS REIKALAVIMŲ APRAŠO PATVIRTINIMO“ PAKEITIMO

2010 m. lapkričio 17 d. Nr. V-51

Vilnius

Pakeičiu Lietuvos archyvų departamento prie Lietuvos Respublikos Vyriausybės generalinio direktoriaus 2008 m. spalio 9 d. įsakymą Nr. V-119 „Dėl Elektroniniu parašu pasirašyto elektroninio dokumento specifikacijos reikalavimų aprašo patvirtinimo“ (Žin., 2008, Nr. 118-4488; 2009, Nr. 108-4573) ir išdėstau 2 punktą taip:

„2. Nustatau, kad valstybės ir savivaldybių institucijų, įstaigų, įmonių, kitų subjektų, įgaliotų atlikti viešojo administravimo funkcijas, valstybės įgaliotų asmenų elektronine forma sudaromi, taip pat iš nevalstybinių organizacijų, privačių juridinių ir fizinių asmenų elektroniniu būdu gaunami dokumentai, kurių rengimą nustato teisės norminiai aktai, turi atitikti Lietuvos archyvų departamento prie Lietuvos Respublikos Vyriausybės patvirtintose ar su juo suderintose elektroninių dokumentų specifikacijose nustatytus reikalavimus.

Šis reikalavimas netaikomas elektronine forma sudaromiems dokumentams, kurių pasirašymo nenumato atitinkamą veiklos sritį reglamentuojantys Lietuvos Respublikos įstatymai“.

Generalinis direktorius	Vidas Grigoraitis